Борис Комитов (певец)

Борис Петров Комитов е български поп певец и автор на песни. Свири на пиано и китара.
От 1971 г. насам развива изпълнителска и концертна дейност, записва, създава, аранжира песни и албуми.
Комитов е роден в Пловдив на 12 декември 1952 г.
Баща му д-р Петър Борисов Комитов (акушер-гинеколог) е съосновател на Пловдивския академичен симфоничен оркестър, в който е концертмайстор и цигулар-солист. Майка му Весела Комитова е по професия юрист с пристрастие към музиката, като свири на пиано.
Фамилията Комитови идва от неговия прадядо по бащина линия (Петър Иванов Милков от Сливен), който е опълченец на Шипка, в състава на VIII опълченска дружина.
Другият му прадядо Александър Евстатиев (полковник в 17-и пех. полк) е потомък на прочутия просветител от Стрелча Тодор Граматик. В неговия дом е бил приютяван Георги Бенковски, а Васил Левски е основал революционен комитет, като членовете му заклева неговият баща поп Иван. Брат му Сава Поп Eвстатиев е съорганизаторит на революционния комитет в Оборище. В деня на влизането на Руските освободителни войски в Пловдив турците изваждат и двете му очи, след което го доубиват. В рода му има 27 свещеници.
Дядо му по бащина линия Борис Петров Комитов е имал чорапна фабрика в Сливен, отнета по закона за национализацията от 1947 г
Дядо му по майчина линия Христо Иванов Махлебашиев е последният председател на предишния апелативен съд в Пловдив до закриването му на 1 юли 1948 г.
Едва на 7 г., Комитов печели второ място на конкурс по пиано в Пловдив. Започва да пее в края на 60-те години на миналия век, в известен смисъл повлиян от виталността и магнетичната сила в песните на големия поп певец Емил Димитров.
В периода 1969 – 1971 г. изнася концерти с песните на Емил Димитров и италиански песни.
През 1971 г. написва първата си песен ”Сбогом, море” по текст на поета Христофор Плевенски. Двамата създават през годините добър творчески тандем.
От 1971 до 1973 г. е войник в културния взвод на Дова на народната армия в Пазарджик заедно с певеца Христо Петров и изнася стотици концерти.
Завършва строително инженерство в София през 1978 г.
През 1973 – 1977 г. основава свой състав, с който изнася множество концерти заедно с редица от известните по онова време изпълнители и артисти, сред които Георги Парцалев.
През септември същата година след среща с многоуважаван и известен български композитор решава, че за певец като него, близък по стил до Емил Димитров, няма място в България. Това окончателно оформя решението му да се върне в Пловдив и да започне работа като инженер, тъй като певец по кръчмите определено не го привлича.
През 1995 г. издава първия си албум, озаглавен „Борис Комитов“, на музикална касета.
През 1996 г. негова песен е класирана на 14-място в Топ-100 в източната част на Германия. Песента се казва „Liebe ist das was Dein Herz begehrt“ и се изпълнява от германската певица Кристина Шаде.
През 2003 година издава албума „Говорете ми за Нея“, чиьто премиера е в Летния театър в Пловдив на 3 септември 2003 г. В концерта участват примата Лили Иванова, Иван Лечев, Георги Мамалев, Христо Кидиков, Роси Русева и Пенка Коева.
Същата година получава наградата за най-добър идеен албум на годината от „Нов музикален съюз“ и „Арт и Рок – Поп център за България“. Това отличие на Комитов е за неговото търсене и налагане на собствена линия, подчертан осезаем стил в музицирането и аранжирането на песните му.
Следващата година прави концерти с Лили Иванова, Митко Щерев и Драго Драганов.
През 1992 г. певицата Росица Овчарова печели 1-во място и наградата на публиката в конкурса ”Откритие-92“ с неговата песен „Послание“ във Варна.
През 2002 г. певицата Анна Овчарова със същата песен печели 1-во място за най-добър поп изпълнител на 2001 г. в конкурса „Сезони“ в Бургас.
Комитов е написал песен за детската група „Слънчице“.
През 2006 г. издава албума „Съпруг, любовник или... мълчалив свидетел“.
През октомври 2012 г. издава албума „Особен урок“. Промоцията на албума е в Драматичния театър в Пловдив със специалното участие на Йорданка Христова, Роси Русева и балет „Магика“ на 1 декември 2012 г.
През 2013 г. написва песента „Тъжна е нощта“ специално за последния албум на Йорданка Христова и концерта ѝ през декември същата година.
През периода 2013 – 2014 г. по негови подбрани музикални композиции Стоиц Гъдев прави записи и аранжименти на пиано в класически стил.
За Коледа през 2014 г. издава православен църковен диск за Иисус Христос, раздал се на всички вярващи, в храм-паметника Свети Александър Невски (София).
В началото на декември 2015 г. с благословението на Великотърновския митрополит Григорий издава първия по рода си църковен диск за Светия Синод на Българската православна църква със заглавие „Господ Иисус Христос“.
През същия месец декември 2015 г. издава нов двоен албум със заглавие „Колко ми липсваш“. Aлбумът е аранжиран основно от Стоиц Гъдев и в него участват музикантите Иван Лечев, Веселин Койчев, Светлин Стайков. Промоцията на албума е в Дома на културата „Борис Христов“ в [Пловдив със специалното участие на Йорданка Христова, Стоиц Гъдев, Роси Русева, Цецо от Respect и Балет „Pointe“ на 12 декември 2015 г.
В албумите му участват известните музиканти Иван Лечев, Веселин Койчев, Боян Динев, Стоиц Гъдев, Иван Димитров и др.
През септември 2018 г. издава нов двоен албум със заглавие „Моите песни“, който представлява разходка с песните му през годините.
В края на 2019 г. в памет на поета Христофор Плевенски издава албума „Борис Комитов по текстове на Христофор Плевенски“.
Прощалното му задгранично турне през 2020 г. пропада заради КОВИД пандемията.
През април 2022 г. излиза новият му албум „Аз не бях той“, а главната песен в него е „Смисълът на човешкия живот“.
През 2023 г. издава песента „Пловдив Пловдив“, която по гледаемост за града е на първите позиции, а клипа към нея е без аналог.
Обръщайки се назад във времето след песни като - „Само ти не ме предаде мамо“, „Татко мой“ , „Колко ми липсваш“, „Искам да те обичам“, „Господ Иисус Христос“, през 2024 г. издава трилогия от три диска - „Песните на моя живот“, което е най - доброто сътворено от него.
Има 2 деца: Борис (акушер-гинеколог) и Весела (юрист).
Борис Комитов – 2,3,4,5,6,7,9,10,11,12
Иван Димитров – 1
Боян Динев – 2, 4, 7, 8, 9, 10, 1,1 13, 16
Веселин Койчев – 1, 3, 5, 6, 14
Иван Димитров – 12
Иван Лечев – 2, 8, 9, 10, 11, 12, 13, 16
Веселин Койчев – 1, 3, 4, 6, 7 14, 15
Емил Плачков – 2
Владимир Хаджииванов-Доктора – 1, 3, 14, 16
Мишел Нахабедян – 4, 6
Радиана Димитрова и Росица Овчарова
Веселин Койчев – 1, 2, 3, 5, 6, 10, 11, 12
Боян Динев – 4, 15, 16
Иван Лечев – 7, 8
Иван Димитров – 13, 14
Веселин Койчев – 2, 3, 5, 6, 10, 11, 12, 15, 16
Иван Лечев – 1, 4, 5, 7, 8, 13, 14
Мишел Нахабедян – 3
Росица Овчарова и Радиана Задума
Веселин Койчев – 1,2,3,7,8,9,10,13,16,18,19,21
Боян Динев – 15
Стоиц Гъдев – 20,21
Веселин Койчев – 1,2,3,7,8,9,10,13,16,17,19,21
Иван Димитров – 12,14,17,18
Светлин Стайков – 4,6,11
Иван Лечев – 15
Росица Овчарова, Радиана Задума, Константин Георгиев и Светлина Койчева
Instrumental: Инструментален
Клавишни:
Стоиц Гъдев – 1,4,5,6,8,10,11,15,16,17,18
Иван Лечев – 2
Светлин Стайков – 3,7,9
Веселин Койчев – 12
Китари:
Светлин Стайков – 1,5,6,7,8,9,10,11,14,15,16,17,18
Иван Лечев – 2,4,12
Ричард Мантарлиев – 3
Цигулка:
Светлин Стайков – 16
Китари:
Светлин Стайков
Иван Лечев – 8
Клавишни:
Стоиц Гъдев
Солист изпълнител:
Стоиц Гъдев